OSNOVNA ŠKOLA IVANA MAŽURANIĆA

OBROVAC SINJSKI 242/C

21241 OBROVAC SINJSKI

Klasa: 003-06/17-01/2

Urbroj: 2175-17-01-17-02

Obrovac Sinjski, 6. ožujka 2017.

**ZAPISNIK 46. SJEDNICE**

**ŠKOLSKOGA ODBORA OSNOVNE ŠKOLE IVANA MAŽURANIĆA**

**ODRŽANE TELEFONSKIM PUTEM 7. OŽUJKA 2017. GODINE**

Početak rada: 10,30 sati.

Predsjednica Školskog odbora, Milena Pivac, kontaktirala je putem telefona članove Školskog odbora:

* PREDSTAVNIKA OSNIVAČA: Joška Kunca, Antonija Šimlešu
* IZ REDA RODITELJA: Mariju Tenžeru

Nazočni članovi Školskog odbora:

* IZ REDA NASTAVNIČKOG VIJEĆA: Milena Pivac, Stipe Radić
* PREDSTAVNIK RADNIKA: Edita Poljak

Sjednici su po službenoj dužnosti nazočni ravnatelj Tomislav Budimir i tajnica Jelena Vrgoč (zapisničar).

Nakon što je utvrdila da su sjednici nazočni (osobno i putem telefona) svi članovi Školskog odbora za pravovaljano odlučivanje predsjednica Školskog odbora je otvorila sjednicu i predložila je

**DNEVNI RED:**

1. Verifikacija Zapisnika sa 45. sjednice Školskog odbora, održane 16. veljače 2017. (izvjestitelj: predsjednica),
2. Davanje prethodne suglasnosti za zasnivanje radnog odnosa, na radnom mjestu učitelja/ice engleskog jezika (puno radno vrijeme ), na određeno (izvjestitelj:ravnatelj)
3. Davanje prethodne suglasnosti za zasnivanje radnog odnosa, na radnom mjestu učitelja/ice povijesti (nepuno radno vrijeme ), na određeno (izvjestitelj:ravnatelj)
4. Mišljenja i prijedlozi

Predloženi dnevni red jednoglasno je usvojen.

TIJEK I ZAKLJUČCI:

**Ad. 1) Verifikacija Zapisnika sa 45. sjednice Školskog odbora, održane 16. veljače 2017. (izvjestitelj: predsjednica)**

Pod ovom točkom dnevnog reda predsjednica Školskog odbora Milena Pivac je konstatirala da je zapisnik sa 45. sjednice dostavljen svim članovima Školskog odbora i upitala ima li itko primjedbi na isti. Kako nitko od članova Školskog odbora nije imao primjedbi, na prijedlog predsjednice jednoglasno je donesena sljedeća

 **ODLUKA**

***Usvaja se zapisnik sa 45. sjednice Školskog odbora Osnovne škole Ivana Mažuranića Obrovac Sinjski, Han održane 16. veljače 2017. godine.***

**Ad. 2)** **Davanje prethodne suglasnosti za zasnivanje radnog odnosa, na radnom mjestu učitelja/ice engleskog jezika (puno radno vrijeme ), na određeno (izvjestitelj:ravnatelj)**

Pod ovom točkom dnevnog reda ravnatelj je izvjestio članove Školskog odbora da je učiteljica engleskog jezika Mirela Pletikosić od 20.2.2017. na bolovanju, kako obavljanje poslova ne trpi odgodu, Škola je sukladno čl. 114. zasnovala radni odnos s Evom Bader (magistra edukacije engleskog jezika i književnosti). Sukladno čl.107. st. 10. alineje 1. ravnatelj je zatražio prethodnu suglasnost Školskog odbora za zasnivanje radnog odnosa s Evom Bader, magistrom edukacije engleskog jezika i književnosti, na određeno, puno radno vrijeme, do povratka Mirele Pletikosić na rad, do zasnivanja radnog odnosa na temelju natječaja ili na drugi propisan način, ali ne dulje od 60 dana, s tim da rok od 60 dana teče od 20.2.2017.. Kako nitko od članova Školskog odbora nije imao primjedbi na prijedlog ravnatelja, članovi Školskog odbora jednoglasno su donijeli

**ODLUKU**

**o davanju prethodne suglasnosti**

***Daje se prethodna suglasnost za zasnivanje radnog odnosa s Evom Bader na određeno, puno radno vrijeme, na radnom mjestu učiteljice engleskog jezika.***

Ad. 3) **Davanje prethodne suglasnosti za zasnivanje radnog odnosa, na radnom mjestu učitelja/ice povijesti (nepuno radno vrijeme ), na određeno (izvjestitelj:ravnatelj)**

Pod ovom točkom dnevnog reda ravnatelj je izvjestio članove Školskog odbora da je učitelj povijesti Martin Vrgoč od 20.2.2017. na bolovanju, kako obavljanje poslova ne trpi odgodu, Škola je sukladno čl. 114. zasnovala radni odnos s Dinom Fabjančićem (magistar edukacije povijesti). Sukladno čl.107. st. 10. alineje 1. ravnatelj je zatražio prethodnu suglasnost Školskog odbora za zasnivanje radnog odnosa s Dinom Fabjančićem, magistar edukacije povijesti, na određeno, nepuno radno vrijeme, do povratka Martina Vrgoča na rad, do zasnivanja radnog odnosa na temelju natječaja ili na drugi propisan način, ali ne dulje od 60 dana, s tim da rok od 60 dana teče od 20.2.2017.. Kako nitko od članova Školskog odbora nije imao primjedbi na prijedlog ravnatelja, članovi Školskog odbora jednoglasno su donijeli

**ODLUKU**

**o davanju prethodne suglasnosti**

***Daje se prethodna suglasnost za zasnivanje radnog odnosa s Dinom Fabjančićem na određeno, nepuno radno vrijeme, na radnom mjestu učitelja povijesti.***

**Ad. 4) Mišljenja i prijedlozi**

Pod ovom točkom dnevnog reda nije bilo rasprave.

Dovršeno u 10:45

Zapisničarka: Predsjednica Školskoga odbora:

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Jelena Vrgoč Milena Pivac

mp